Na temelju članka 34. Zakona o fiskalnoj odgovornosti („Narodne novine“ broj 139/10., 19/14) i članka 7. Uredbe o sastavljanju i predaji Izjave o fiskalnoj odgovornosti („Narodne novine“ broj 78/11), u svezi s člankom 97. Statuta Gimnazije Andrije Mohorovičića Rijeka od 25. ožujka 2019., Klasa 003-05/19-01/02; Urbroj: 2170-56-01-19-01, ravnatelj Henry Ponte, prof., 5. prosinca 2019. donio je 
PROCEDURU
STVARANJA UGOVORNIH OBVEZA
Članak 1.

Ovim aktom propisuje se procedura stvaranja ugovornih obveza, odnosno nabava roba i usluga, javna nabava i sve druge ugovorne obveze koje su potrebne za redovan rad Gimnazije Andrije Mohorovičića Rijeka (u daljnjem tekstu: Škola) i obavljanje odgojno obrazovne djelatnosti u Školi, osim ako posebnim propisom ili Statutom škole nije uređeno drugačije.
Članak 2.

Postupak ugovaranja i stvaranja ugovornih obveza koje obvezuju školu pokreće ravnatelj.

Iskazivanje potrebe za pokretanje postupka ugovaranja nabave roba i usluga mogu predložiti svi zaposlenici u školskoj ustanovi, stručna tijela i Školski odbor, osim ako posebnim propisom ili Statutom škole nije uređeno drugačije.
Članak 3.

Ravnatelj ili osoba koju ovlasti ravnatelj dužna je prije pokretanja postupka ugovaranja i stvaranja ugovornih obveza obaviti prethodnu provjeru financijske opravdanosti nabave, odnosno utvrditi je li predložena nabava ili ugovorna obveza u skladu s važećim financijskim planom i planom javne nabave  škole za tekuću godinu.
Ukoliko ravnatelj ili osoba koju je ovlastio ravnatelj utvrditi da predložena nabava ili ugovorna obveza nije u skladu s važećim financijskim planom i planom javne nabave za tekuću godinu, istu predloženu obvezu ravnatelj škole dužan je odbaciti ili predložiti Školskom odboru promjenu financijskog plana i plana javne nabave.
Članak 4.
Nakon što ravnatelj ili osoba koju je ravnatelj ovlastio utvrdi da je predložena nabava ili ugovorna obveza u skladu sa važećim financijskim planom i planom nabave, ravnatelj donosi odluku o pokretanju nabave odnosno ugovaranju ugovorne obveze.

Postupak zasnivanja obvezno-pravnih odnosa koji rezultiraju isporukom dobara i obavljanjem usluga pokreće ravnatelj Škole sukladno odredbama posebnog zakona i općih akata, zavisno o vrijednosti ugovorene robe, usluga ili radova: 

-  vrijednost do 20.000,00 kn ravnatelj ugovara samostalno; 

- vrijednosti od 20.001,00 kn do 90.000,00 kn ravnatelj ugovora uz prethodnu suglasnost Školskog odbora; 

- vrijednosti preko 90.000,01 kn ugovaraju se uz prethodnu suglasnost Školskog odbora i osnivača.

Nakon provedbe nabave ili ugovaranja drugih obveza koja obvezuju Školu, ravnatelj je obvezan izvijestiti Školski odbor o rezultatima koji su postignuti nabavom, odnosno ugovornim obvezama. 

Članak 5.

Ukoliko postupak nabave roba i usluga ne podliježe postupku Javne nabave, odnosno nisu ispunjene zakonske pretpostavke da se provodi u skladu sa Zakonom o Javnoj nabavi („Narodne novine“ broj 120/16) stvaranje obveza provodi se po sljedećoj proceduri:

	I. STVARANJE OBVEZA ZA KOJE NIJE POTREBNA PROCEDURA JAVNE NABAVE

	Red. br.
	AKTIVNOST

	ODGOVORNOST
	DOKUMENT
	ROK

	1.
	Iniciranje nabave/ prijedlog za nabavu robe, radova, usluga
	Svi zaposlenici, aktivi,  nositelji pojedinih poslova i aktivnosti
	Pisani ili usmeni prijedlog za nabavu uz predočenje pisane ponude, važećeg cjenika i slično
	Po potrebi tijekom godine

	2.
	Provjera je li prijedlog u skladu s financijskim planom 
i planom nabave
	Ravnatelj, 
Voditelj računovodstva
	Financijski plan / plan nabave
Ako DA – odobrenje sklapanja ugovora /narudžbe

Ako NE – negativan odgovor na prijedlog za sklapanje ugovora /narudžbe
	3 dana od zaprimanja prijedloga

	3.
	Sklapanje ugovora 

 / narudžba
	Ravnatelj  odnosno osoba koju  ovlasti 
	Narudžbenica/ ugovor – 

sukladno Pravilniku o provedbi postupka jednostavne nabave
	U roku od 30 dana od dana odobrenja


	4.
	Provjera ispunjenosti ugovorene obveze
	Ravnatelj odnosno osoba koju  ovlasti 
	Prijem robe/usluga
	Po izvršenju ugovorne obveze


Članak 6.

Ukoliko postupak nabave roba i usluga podliježe postupku Javne nabave, odnosno ispunjene su zakonske pretpostavke provođenja istog skladno sa Zakonom o Javnoj nabavi („Narodne novine“ broj 120/16) stvaranje obveza provodi se po sljedećoj proceduri:

	II. STVARANJE OBVEZA ZA KOJE JE POTREBNA PROCEDURA JAVNE NABAVE



	Red. br.
	AKTIVNOST
	ODGOVORNOST
	DOKUMENT
	ROK

	1.
	Iniciranje nabave/ prijedlog za nabavu robe, radova, usluga

	Svi zaposlenici, aktivi,  nositelji pojedinih poslova i aktivnosti

	Pisani ili usmeni prijedlog za nabavu uz predočenje pisane ponude, važećeg cjenika i slično
	1. Najkasnije do 30. lipnja tekuće godine
2. Moguće i tijekom godine kada se pojavi potreba

	2.
	Kontrola dostupnosti financijskih sredstava
	Voditelj računovodstva, Ravnatelj

· ako DA – prijedlog za pripremu tehničke i/ili natječajne dokumentacije

· ako NE – prijedlog za izmjenu financijskog plana i plana nabave
	Stanje žiro-račun

Financijski plan

Plan nabave
	U roku od sedam dana od zaprimanja prijedloga

	3.
	Pokretanje postupka javne nabave, 
Imenovanje povjerenstva

	Ravnatelj 
	Odluka o pokretanju postupka javne nabave
	U roku od 15 dana od zaprimanja prijedloga

	4.
	Priprema tehničke i natječajne dokumentacije za nabavu roba, radova i usluga
	Ako proces nije centraliziran na razini osnivača  tada odgovorne osobe prema odluci ravnatelj.


	Tehnička dokumentacija, specifikacije, ponude, troškovnici i ostala dokumentacija za postupak javne nabave

	U roku od 15 dana od zaprimanja prijedloga

	5.
	Provođenje postupka javne nabave 
	Povjerenstvo za pripremu i provedbu postupka javne nabave

	Objava na web stranici/ EOJN
	U roku koji je određen natječajnom dokumentacijom

	6.
	Zaprimanje, pregled i ocjena ponuda


	Ovlašteni predstavnici prema odluci ravnatelja
	Zapisnik o pregledu i ocjeni ponuda

	Prema datumu u natječajnoj dokumentaciji


	7.
	Odabir ponuditelja ili poništenje postupka javne nabave 
	Ravnatelj
	Odluka o odabiru/ poništenju na osnovi rezultata pregleda i ocjene

	U roku koji je određen u natječajnoj dokumentaciji

	8.
	Sklapanje ugovora o javnoj nabavi
	Ravnatelj 
	Ugovor o javnoj nabavi

	Po konačnosti odluke o odabiru


Članak 7.

Podaci o sklopljenim ugovorima evidentiraju se u registru ugovora koji sadrži podatke sukladno Zakonu o javnoj nabavi i važećim podzakonskim propisima.

Članak 8.

Svi ugovori čuvaju se i arhiviraju sukladno Pravilniku o zaštiti i obradi arhivskog i registraturnog gradiva.
Kopije ugovora dostavljaju se na znanje osobi zaduženoj za financijsko-računovodstvene poslove u Školi. 

Članak 9.

Stupanjem na snagu ove Procedure stavlja se izvan snage Procedura stvaranja ugovornih obveza Klasa: 026-03/12-01/02-03; Urbroj: 2170-56-02-12-01 od 10. travnja 2012.

Ova Procedura stupa na snagu danom donošenja. 

Ravnatelj
Henry Ponte, prof.
Klasa: 003-05/19-48
Urbroj: 2170-56-01-19-01
Rijeka, 5. prosinca 2019. 
